การวางแผนและความปลอดภัย การทำลายรังต่อ การป้องกันไม่ให้ฝูงตัวต่อกลับมาอีก
หากคุณไม่มั่นใจว่าคุณแพ้เหล็กในของตัวต่อหรือเปล่า การไปตรวจว่าคุณแพ้หรือไม่กับแพทย์ก่อนที่จะไปจัดการกับรังตัวต่อถือว่าเป็นความคิดที่ดี  หากผลตรวจรับรองว่าคุณไม่มีอาการแพ้เหล็กใน คุณสามารถดำเนินการกำจัดรังตัวต่อได้ด้วยตัวของคุณเอง อย่างไรก็ตาม หากผลตรวจออกมาว่าคุณแพ้พิษของเหล็กใน คุณสมควรอย่างยิ่งที่จะให้คนอื่นมาจัดการแทนหรือโทรเรียกบริษัทฆ่าแมลงมากำจัดให้ เพราะหากคุณถูกต่อต่อยจนอาจส่งผลอันตรายถึงชีวิตได้ ถึงแม้จะไม่มีสำนักงานที่ให้บริการในด้านนี้ครบทุกพื้นที่ แต่สำนักควบคุม ป้องกัน และบำบัดโรคสัตว์จะจัดการเกี่ยวกับโรคที่แพร่ระบาดจากสัตว์ หรือดูแลเกี่ยวกับอันตรายที่เกิดขึ้นจากสัตว์และแมลง โดยผู้เชี่ยวชาญเหล่านี้สามารถช่วยคุณระบุชนิดของตัวต่อ แนะนำวิธีปฏิบัติว่าควรทำอย่างไร และอาจมาจัดการกำจัดตัวต่อให้คุณ สืบค้น “สำนักควบคุม ป้องกัน และบำบัดโรคสัตว์” ในเขตพื้นที่ของคุณบนอินเทอร์เน็ตอย่างเร่งด่วนเพื่อหาข้อมูลติดต่อและร้องขอการช่วยเหลือ ในสถานการณ์ส่วนใหญ่ วิธีที่ดีที่สุดคือการให้ผู้เชี่ยวชาญเข้ามาจัดการ หากไม่มีสำนักควบคุม ป้องกัน และบำบัดโรคสัตว์ในเขต หรือพวกเขาไม่สามารถมากำจัดรังให้ได้ ลองให้บริษัทกำจัดแมลงจัดการแทน โดยเฉพาะอย่างยิ่งหากบ้านของคุณมีต่อสายพันธุ์ Yellow Jacket กำลังทำรังอยู่  หากรังตัวต่ออยู่ในสถานที่ที่น่าอึดอัดหรือยากต่อการเข้าถึง เช่นในผนัง หรือห้องใต้หลังคา หรือใต้พื้นคอนกรีต คุณจำเป็นต้องเรียกผู้เชี่ยวชาญเข้ามาช่วยจัดการ นอกจากนี้ยังแนะนำให้โทรเรียกผู้เชี่ยวชาญในการกำจัดแมลงหากคุณเป็นคนแพ้พิษของเหล็กในตัวต่อ การจัดการกับรังของมันด้วยตัวเองอาจเป็นอันตรายได้ ในความเป็นจริงถึงแม้คุณจะไม่แพ้พิษของเหล็กใน การเข้าไปใกล้กับรังตัวต่อก็เป็นอันตรายได้อย่างไม่น่าเชื่อและอาจถึงชีวิตได้หากมีอะไรผิดพลาด หากตำแหน่งของรังอยู่ห่างจากตัวบ้านของคุณพอ เพราะพวกมันจะไม่เข้ามาก่อกวนหรือคุกคามคุณ ควรพิจารณาปล่อยพวกมันไว้ลำพังตามธรรมชาติ โดยเฉพาะถ้ามันเป็นสายพันธุ์ที่มีความดุน้อยเช่น ต่อหัวเสือ ตัวต่อเป็นส่วนสำคัญในระบบนิเวศน์ โดยพวกมันช่วยผสมเกสรพืชและดอกไม้ รวมถึงกำจัดศัตรูพืชอย่างพวกหนอน  หากคุณสำรวจรังแล้วพบว่าเป็นรังผึ้งแทนรังต่อ “ห้ามทำลายรังมัน” เพราะมีสัญญาณว่าประชากรผึ้งจะลดลง ดังนั้นมันสำคัญมากหากคุณจะช่วยอนุรักษ์เพื่อให้ผึ้งไม่สูญพันธุ์ แทนการทำลายรังผึ้ง ควรโทรหาคนเลี้ยงผึ้งในท้องถิ่น พวกเขาจะยินดีอย่างยิ่งที่จะเข้ามาเก็บรังผึ้งไปโดยอาจมีค่าจ้างเล็กน้อยหรือไม่ก็ฟรีเลยก็ได้ เป็นความคิดที่ดีหากจะรู้สายพันธุ์ของตัวต่อก่อนที่คุณจะรับมือกับมันเพราะมันจะช่วยให้คุณมีวิธีที่เหมาะสมในการกำจัด เจ้าหน้าที่ในสำนักควบคุม ป้องกัน และบำบัดโรคสัตว์ หรือนักกีฏวิทยาจากมหาวิทยาลัยใกล้เคียงอาจสามารถช่วยระบุสายพันธุ์ของตัวต่อได้ โดยตัวต่อสายพันธุ์หลักๆ ที่คุณต้องจัดการ มีอยู่ทั้งสิ้น 3 สายพันธุ์ ดังนี้:   ต่อหัวเสือ: ต่อหัวเสือมีลักษณะลำตัวและขาที่ยาวเมื่อเทียบกับสายพันธุ์อื่น พวกมันจะสร้างรังขนาดใหญ่ มีรูปร่างเป็นรวงผึ้งเห็นได้ชัดเจน รังของพวกมันคล้ายกับร่มที่พลิกบนลงล่างและตัวรังจะอยู่บริเวณสถานที่ที่มีสิ่งกำบังเช่น ชายคาบ้าน หรือปลายท่อแป๊บ พวกมันจะเข้าจู่โจมเมื่อรู้สึกถึงภัยคุกคามถึงกระนั้นเหล็กในของมันก็สร้างความเจ็บปวดและมีอันตราย    ต่อสายพันธุ์ Yellow jackets: ต่อสายพันธุ์ Yellow jackets มีหนวดสีดำหนาและขาสั้นกว่าสายพันธุ์อื่นๆ พวกมันสร้างรังโดยใช้สิ่งที่คล้ายกระดาษปกคลุมรังไว้ พวกมันชอบสร้างรังบริเวณพื้นที่โปร่งและปิดเช่น กำแพง หรือโพรงใต้ดิน พวกมันมีความก้าวร้าวและดุอย่างมาก อีกทั้งยังปล่อยเหล็กในได้หลายครั้งและจู่โจมเป็นฝูง  แตน แตนเป็นสายพันธุ์ที่มีขนาดใหญ่ที่สุด ในทวีปอเมริกาเหนือ แตน Bald Faced เป็นชนิดที่พบมากที่สุด สามารถสังเกตได้จากรอยสีขาวบริเวณหัวและหน้าอก แตน European มีรอยสีน้ำตาลและสีส้ม โดยตัวแตนมักจะสร้างรังด้วยกระดาษและมักพบรังบริเวณลำต้นของต้นไม้และโพรงกำแพง การสวมใส่ชุดป้องกันเมื่อคุณจะเข้าไปกำจัดรังต่อถือเป็นเรื่องสำคัญเพราะมันจะปกป้องคุณจากการถูกต่อย แม้ว่าคุณจะไม่แพ้พิษเหล็กในแต่มันก็สร้างความเจ็บปวดให้แก่คุณได้  สวมกางเกงยีนส์ขายาว ถุงเท้าและรองเท้าบูท สวมเสื้อกันหนาวที่มีฮู้ดและรูดฮู้ดครอบหัวของคุณ รวมถึงสวมถุงมือด้วย คุณควรใช้ผ้าพันคอพันรอบบริเวณใบหน้าครึ่งล่างและสวมแว่นตาป้องกันหรือแว่นตาเล่นสกี หากคุณใช้สเปรย์ฆ่าแมลง ต้องมั่นใจว่าชุดที่สวมใส่มีความเก่าเพราะสารตกค้างจากสเปรย์สามารถเข้าไปในใยผ้าได้ ควรทิ้งหรือซักชุดหลังจากนั้นทันที ถ้าคุณถูกต่อยขณะทำการกำจัดรัง สามารถดูคำแนะนำในการรักษาได้ในวิกิฮาวเช่นกัน หากรังตัวต่ออยู่บริเวณที่สูงเช่นชายคาของบ้านขนาดสองชั้นหรือกิ่งต้นไม้สูง ห้ามใช้บันไดเพื่อพยายามเข้าถึงรังของพวกมัน  ถ้าคุณยืนอยู่บนบันได แล้วฝูงตัวต่อบินเข้ามารุมคุณตอนที่คุณไปยุ่งกับรังของพวกมัน คุณอาจตกลงมาแล้วเกิดการบาดเจ็บร้ายแรงก็เป็นได้ ในสถานการณ์นี้ วิธีที่ดีที่สุดคือการโทรหาผู้เชี่ยวชาญในการกำจัดแมลง หรือวิธีที่ใช้การรมควัน (ดูได้จากเนื้อหาด้านล่างนี้) เพื่อกำจัดตัวต่อ คุณควรจัดการรังต่อด้วยตัวเองเมื่อมันง่ายต่อการเข้าถึง ต้องมั่นใจว่าไม่มีเด็กหรือสัตว์เลี้ยงอยู่ หากคุณมั่นใจที่จะใช้สเปรย์ฆ่าแมลง หรือผงเพื่อฆ่าฝูงตัวต่อ การปิดพื้นที่และมั่นใจว่าไม่มีผู้คนอยู่แถวนั้น โดยเฉพาะเด็กและสัตว์เลี้ยงถือเป็นสิ่งสำคัญในการใช้วิธีนี้ หลังจากฉีดสเปรย์แล้วห้ามเข้าใกล้กับรังเป็นเวลาอย่างน้อย 24 ชั่วโมง เพราะยาฆ่าแมลงเป็นสเปรย์ที่มีสารที่เข้มข้นและมีพิษอันตรายอย่างมาก นอกจากนี้ การเก็บกวาดและกำจัดซากตัวต่อที่ตกมาตายบริเวณพื้นใกล้รัง ถือเป็นอีกหนึ่งเรื่องที่สำคัญ มิฉะนั้นสัตว์เลี้ยงของคุณ เช่นหมา แมว หรือสัตว์ป่าบริเวณนั้นอาจรับประทานซากตัวต่อมันเข้าไปและทำให้ร่างกายได้รับสารพิษได้ ช่วงเวลาที่คุณเลือกในการกำจัดรังตัวต่อ ถือว่ามีความสำคัญอย่างมากว่าจะประสบผลสำเร็จหรือไม่ การทำความเข้าใจในเรื่องนี้ถือเป็นประโยชน์ในการจัดการกับตัวต่อ (ต่อหัวเสือ yellow jacket และแตน)  ในช่วงต้นฤดูใบไม้ผลิ ราชินีตัวต่อ (ที่จำศีลในช่วงฤดูหนาว) จะเลือกสรรจุดที่เหมาะในการอาศัยและสร้างรังขนาดเล็กเพื่อเป็นบ้านให้แก่ตัวอ่อนของตัวต่องาน และเมื่อต่องานมาถึง พวกมันจะสร้างรังอย่างขะมักเขม้นเพื่อขยายรังและปกป้องราชินีของพวกมัน อาณานิคมของตัวต่อจะเติบโตขึ้นตลอดช่วงฤดูใบไม้ผลิและฤดูร้อนจนถึงเวลาที่เติบโตสูงสุดในปลายเดือนสิงหาคม ซึ่งช่วงเวลานี้อาณานิคมของตัวต่อสายพันธุ์ yellow jacket จะมีประชากรสูงถึงสองพันตัว นอกจากนั้น ในปลายฤดูร้อนจะเป็นช่วงสุดท้ายในการฟักของตัวอ่อน โดยตัวอ่อนจะประกอบด้วยต่องานและว่าที่ราชินีในปีถัดไป ดังนั้นอาณานิคมตัวต่อในช่วงนี้จะปกป้องเหล่าตัวอ่อนของพวกมันและมีความดุร้ายเป็นอย่างมากเมื่อมีคนเข้าไปคุกคามรัง ดังนั้นช่วงเวลาที่เหมาะสมที่สุดในการกำจัดรังของต่อคือช่วงต้นปีถ้าสามารถทำได้เพราะเป็นช่วงที่อาณานิคมยังมีขนาดเล็กและเหล่าตัวต่อมีความดุร้ายที่ไม่มากนัก นอกจากนี้ หากคุณจัดการฆ่าราชินี คุณจะไม่ต้องกังวลเกี่ยวกับการสร้างรังในปีนั้น  อย่างไรก็ตาม หากคุณไม่พบรังตัวต่อจนกระทั่งในช่วงปลายฤดูร้อนหรือฤดูใบไม้ร่วง การทำลายรังอาจจะไม่จำเป็น (ขึ้นอยู่กับสถานที่ของคุณ) เพราะอากาศที่หนาวในตอนกลางคืนจะแช่แข็งอาณานิคมตัวต่อให้ตายตามธรรมชาติ โดยรังที่ผ่านฤดูหนาวมาแล้ว คุณสามารถปล่อยมันทิ้งไว้อย่างนั้นได้เลย หากคุณวางแผนที่จะกำจัดรังตัวต่อด้วยตัวเอง การจัดการตอนกลางคืนถือเป็นวิธีที่ดีที่สุดเพราะเป็นช่วงที่เหล่าตัวต่อมีการเคลื่อนไหวน้อยที่สุด ดังนั้นจึงเป็นช่วงที่การตอบสนองของพวกมันต่ำและมีความดุร้ายน้อย  สำหรับการส่องไฟ ห้ามใช้ไฟฉายปกติในการส่องดูรังเพราะมันจะดึงดูดตัวต่อเข้าหาคุณ ดังนั้นควรใช้ไฟที่มีแสงสีแดงหรืออำพันแทนเพื่อความปลอดภัยในการสอดส่องในคืนที่จะกำจัดรังต่อ  อีกวิธีคือ คุณออกมากำจัดรังที่จะทำลายในช่วงเช้าตรู่ ขณะที่ตัวต่อยังไม่มีความกระตือรือร้น โดยจะเป็นการใช้ประโยชน์จากแสงอาทิตย์ ก่อนที่คุณจะวางแผนในการจู่โจมรัง จะเป็นความคิดที่ดีหากคุณจะวางแผนทางหลบหนีไว้ก่อน หลังจากที่ฉีดสเปรย์ไปที่รัง ฝูงต่อจะเริ่มบินออกมาอย่างรวดเร็วและอาจจะเข้ามาโจมตีคุณ ดังนั้นคุณจะต้องหาทางที่จะสามารถหลบหนีได้อย่างรวดเร็วก่อนที่จะเกิดเหตุการณ์เช่นนั้นขึ้น  วางแผนทางหลบหนีเพื่อที่คุณจะสามารถเข้าไปหลบได้อย่างรวดเร็วหลังจากที่จู่โจมรัง สำรวจให้แน่ใจว่าไม่มีอุปสรรคอย่างเช่น ของเล่นเด็ก หรืออุปกรณ์ทำสวน ในบริเวณทางเดินที่ใช้ในการหลบหนีเพราะอาจทำให้สะดุดได้ ซื้อสเปรย์ฆ่าแมลงที่ถูกออกแบบมาเพื่อฆ่าตัวต่อโดยเฉพาะจากห้างสรรพสินค้าหรือร้านขายอุปกรณ์ใกล้บ้านคุณ ยาฆ่าแมลงที่ถูกออกแบบมาสำหรับแมลงตัวเล็กอย่างเช่น มด อาจจะไม่รุนแรงมากพอที่จะจัดการกับตัวต่อ  สวมชุดป้องกันที่เหมาะสมและปฏิบัติตามมาตรการความปลอดภัยคร่าวๆ จากเนื้อหาด้านบน ฉีดยาฆ่าแมลงไปที่ส่วนท้ายของรังเป็นเวลา 10 – 15 วินาที (หรือตามที่ป้ายบนกระป๋องสเปรย์แนะนำ) จากนั้นรีบออกจากพื้นที่ ปล่อยให้สารเคมีของสเปรย์ส่งผลตลอดทั้งคืน จากนั้นให้สังเกตรังจากระยะไกลในวันถัดมา หากยังคงมีตัวต่อเคลื่อนไหวรอบๆ รัง ให้ทำการฉีดเช่นเดิมอีกครั้ง เมื่อไม่มีการเคลื่อนไหวและตัวต่อส่วนใหญ่ได้ตายลง การใช้แท่งไม้ขนาดยาวเคาะรังพวกมันถือเป็นวิธีที่ปลอดภัย ใช้แท่งไม้ทำลายส่วนต่างๆ ของรังที่โชกไปด้วยยาฆ่าแมลง กำจัดรังที่เสียหายและซากตัวต่อทั้งหลายทันที เมื่อมันมาในรูปแบบของการสร้างรังบนพื้นดิน (เช่นรังของ yellow jacket) โดยผงฆ่าแมลงมีประสิทธิภาพที่มากกว่าสเปรย์กระป๋องที่ไม่สามารถแทรกซึมเข้าไปถึงใจกลางสำคัญของรังได้  หยิบผงฆ่าแมลงจำนวนหนึ่ง เช่น “ยี่ห้ออัศวิน” และตวงผงปริมาณ ¼ ถ้วยลงในขวดสำหรับพ่นผง (หรือถ้วยพลาสติกที่ใช้แล้วทิ้ง) ใช้ผงฆ่าแมลงใส่ลงในรังต่อที่เปิดอยู่ช่วงเวลากลางคืนหรือเช้าตรู่และในขณะดำเนินการต้องสวมใส่อุปกรณ์ป้องกันที่เหมาะสม จากนั้นรีบหลีกออกจากพื้นที่หลังดำเนินการเสร็จสิ้น ห้ามปิดหรือคลุมรัง ปล่อยให้เหล่าตัวต่อได้บินเข้าออกอย่างอิสระเพราะเมื่อพวกมันผ่านทางเข้ารัง ขาและปีกจะเคลือบไปด้วยผงฆ่าแมลงซึ่งจะทำให้สารเคมีนี้ปนเปื้อนไปยังศูนย์กลางและบริเวณอื่นๆ ของรัง ปฏิบัติตามวิธีการใช้ผงฆ่าแมลง ฝูงต่อจะตายภายใน 1-2 วัน หากไม่ให้คุณดำเนินตามขั้นตอนเดิมอีกครั้ง หากคุณไม่ชอบการใช้ยาฆ่าแมลง โดยสารส่วนประกอบของน้ำยาล้างจานและน้ำสามารถฆ่าตัวต่อได้อย่างมีประสิทธิภาพสูงสุดเนื่องจากน้ำยาจะไปเคลือบปีกของพวกมันไม่ให้สามารถบินได้และตกลงมาตายในที่สุด  จัดเตรียมน้ำสบู่ด้วยการผสมน้ำยาล้างจาน ( ¼ ถ้วย) กับน้ำร้อน 1 ลิตรเข้าด้วยกันจนกว่ามันจะเป็นเนื้อเดียวและเป็นน้ำสบู่ หากรังที่คุณจะกำจัดห้อยอยู่บนอากาศ ให้เทน้ำสบู่ลงในขวดสเปรย์จากนั้นพ่นน้ำสบู่ที่มีฤทธิ์เข้มข้นนี้ใส่บริเวณปากรังโดยตรงเป็นเวลา 10 ถึง 15 นาที หากคุณต้องการกำจัดรังที่อยู่บนพื้นดิน เพียงแค่เทน้ำสบู่ลงในปากรังโดยตรงและรีบออกจากบริเวณนั้น ถึงแม้ว่าสบู่และน้ำจะมีประสิทธิภาพอย่างมาก แต่ก็ควรปฏิบัติซ้ำอีกหลายๆ ครั้งเพราะน้ำสบู่จำเป็นต้องเข้าสัมผัสกับต่อแต่ละตัวก่อนที่จะฆ่าพวกมัน อีกวิธีหนึ่งที่ปลอดจากสารพิษคือการใช้ควันเพื่อชำระล้างรังตัวต่อที่อยู่บนอากาศ  สร้างกองไฟขนาดย่อมหรือจุดไฟในเตาย่างให้ตรงกับด้านล่างของรัง ควันจะลอยขึ้นและเข้าไปสู่รัง โดยควันจะทำให้ฝูงต่อหายใจไม่ออกและบังคับให้พวกมันต้องออกจากรัง ปล่อยให้ควันลอยเข้าไปในรังเป็นเวลาหนึ่งหรือสองชั่วโมงและเมื่อมั่นใจว่ารังนั้นปราศจากเหล่าตัวต่อ คุณสามารถดับไฟและเคาะรังให้ตกลงมาด้วยแท่งไม้ก่อนจะนำมันไปทิ้ง อย่างไรก็ตาม หากในรังยังมีต่อที่มีชีวิตอยู่ คุณอาจต้องการสเปรย์ที่บรรจุสบู่และน้ำเพื่อจัดการกับพวกมัน โปรดทำความเข้าใจว่าวิธีนี้เหมาะสมกับจัดการรังต่อที่อยู่บนอากาศซึ่งแขวนอยู่กับกิ่งต้นไม้หรือบริเวณที่เป็นพื้นที่เปิดอื่นๆ มันไม่เหมาะกับรังที่อยู่ในทางเข้าออก ชายคาบ้าน หรือที่ใดก็ตามที่ใกล้กับจั่วบ้านของคุณเพราะเปลวไฟอาจจะเผาไหม้บ้านคุณได้ คุณสามารถจัดการกับรังต่อที่ห้อยอยู่บนอากาศได้ด้วยการถ่วงน้ำโดยใช้ถุงผ้าและถังน้ำ  สวมใส่ชุดป้องกัน จัดวางถังที่มีน้ำบรรจุไว้ใต้รังต่อ หยิบถุงผ้าที่ไม่มีรูและรอยฉีดขาด จัดการอย่างรวดเร็วและระมัดระวัง วางถุงผ้าไว้เหนือรังและผูกด้วยเชือกให้แน่น หลังจากนั้นก็ให้ดึงรังออกจากกิ่งไม้ จุ่มถุงที่บรรจุรังตัวต่ออยู่ลงไปในถังน้ำและวางหินที่มีน้ำหนักมากไว้ด้านบนสุดเพื่อกดทับถุงให้อยู่ใต้น้ำ ปล่อยถุงทิ้งไว้ในน้ำทั้งคืนและในช่วงเช้าฝูงตัวต่อก็จะตายเนื่องจากจมน้ำ ให้คิดไว้เสมอว่าวิธีนี้จำเป็นต้องอยู่ใกล้ชิดกับรังของตัวต่อ ดังนั้นจึงไม่เหมาะสำหรับคนไม่ระมัดระวังหรือขี้กลัว ตลอดช่วงฤดูหนาว ให้ทำการตรวจสอบสอบอย่างละเอียดบริเวณด้านนอกของตัวบ้านเพื่อมองหาจุดที่ตัวต่ออาจจะเข้าไปได้เช่นรอยต่อบ้านที่ไม่สนิท ช่องระบายอากาศที่เปิดอยู่ และรอยแตกรอบๆ หน้าต่างและกรอบประตู เพราะบริเวณเหล่านี้เหมาะสำหรับการสร้างรังของต่อตัว ดังนั้นการปิดจุดเหล่านี้สามารถป้องกันการรบกวนจากตัวต่อในช่วงฤดูใบไม้ผลิได้เป็นอย่างดี แม้ว่าพฤติกรรมของตัวต่อจะไม่กลับไปยังรังเดิมอีก แต่ก็มีตัวต่ออีกหลายสายพันธุ์ที่สร้างรังใหม่อยู่บนยอดรังเก่า ดังนั้นจึงเป็นความคิดที่ดีหากจะตีทำลายรังที่ถูกทิ้งไว้ตลอดฤดูหนาวและถูกทำความสะอาดก่อนที่ราชินีผึ้งจะเข้ามาอาศัยในฤดูใบไม้ผลิ กลิ่นจากอาหารเก่าสามารถดึงดูดตัวต่อเข้ามาได้ ดังนั้นจะเป็นความคิดที่ดีหากคุณตรวจสอบให้แน่ใจว่าปิดถังขยะได้แน่นสนิทแล้ว นอกจากนี้แล้วคุณยังควรทำความสะอาดถังขยะด้วยน้ำและยาฆ่าเชื้อในบางโอกาสเพื่อขจัดเศษอาหารอันสามารถดึงดูดตัวต่อได้ ผลไม้ และ โดยเฉพาะผลไม้เน่าที่ตกลงมานั้นต่างเป็นสิ่งที่ดึงดูดเหล่าตัวต่อและผึ้งให้เข้ามา ดังนั้นคิดทบทวนก่อนที่จะปลูกผลไม้ไว้ใกล้บ้านของคุณ หากคุณปลูกผลไม้ไว้อยู่แล้ว มันจะเป็นความคิดที่ดีหากคุณเกี่ยวเกี่ยวผลไม้ที่สุดเป็นประจำและนำผลไม้ที่ตกอยู่บนพื้นไปทิ้งก่อนที่ฝูงตัวต่อจะเข้ามา ตัวต่อเป็นสัตว์ที่ให้ความสำคัญกับดินแดนเป็นอย่างมากและจะไม่สร้างรังใกล้กับอีกอาณานิคม ดังนั้นการแขวนรังปลอม 1 ถึง 2 รังเป็นทางเลือกที่ดีที่จะป้องกันการรุกรานของฝูงต่อ คุณสามารถซื้อรังปลอมได้จากศูนย์จำหน่ายของทำสวนและร้านอุปกรณ์ (หลายผลิตภัณฑ์มีการออกแบบที่สวยงาม) หรือคุณเพียงแขวนถุงกระดาษสีน้ำตาลก็สามารถใช้เป็นรังปลอมได้
ตรวจสอบให้แน่ใจว่าคุณไม่แพ้เหล็กในของตัวต่อ. ติดต่อสำนักควบคุม ป้องกัน และบำบัดโรคสัตว์ กรมปศุสัตว์ในเขตพื้นที่ของคุณ. โทรเรียกบริษัทกำจัดแมลง. พิจารณาปล่อยรังตัวต่อให้อยู่ตามลำพัง. ค้นหาชนิดของรังต่อที่อยู่บริเวณบ้านของคุณ. สวมชุดป้องกัน. อย่าใช้บันไดเหยียบเพื่อเข้าถึงรังต่อที่อยู่สูง. หากคุณกำลังใช้ยาฆ่าแมลง. หากเป็นไปได้ ควรจัดการกับรังตัวต่อในช่วงต้นปี. ทำลายรังต่อยามกลางคืน. วางแผนเส้นทางหลบหนี. ใช้สเปรย์ฆ่าแมลง. ใช้ผงเคมีฆ่าแมลง. ใช้น้ำยาล้างจาน. ใช้การรมควัน. ใช้น้ำ. ปิดจุดที่จะเป็นทางเข้าของตัวต่อ. ทำลายรังเปล่าในช่วงฤดูหนาว. ตรวจให้แน่ใจว่าคุณปิดถังขยะสนิทดีแล้ว. ระวังการปลูกผลไม้จะเป็นเหตุ. แขวนรังปลอม.
https://www.wikihow.com/Get-Rid-of-a-Wasp%27s-Nest https://www.wikihow.com/Get-Rid-of-a-Wasp%27s-Nest https://www.wikihow.com/Get-Rid-of-a-Wasp%27s-Nest
Planning and Safety Destroying the Nest Preventing the Wasps from Returning